Dr Hebel isch nit numme  im badische Oberland un in dr andere alemannische Gegende z Ditschland as e Art Stammvatter verehrt, dr het aü in dr Ditschschwiz, im Elsiss un z Voradelbärg e ganz hochs Asähne gnosse. Zum Biispiil dr Zürcher Dialäkt-Dichter August Corrodi isch e große Verehrer vum Hebel gsii. Abgsähne drvu, ass es in dr Schwiz vor 1933 no keini Beriährigsängscht mit Land un Volk äne am Rhiin gä het, het mer dr Hebel, wu mit einem Fueß z Basel groß wore isch, as Eigene agsäh.